એરપોર્ટ પાસે સાંઈબાબા મંદિર પાસેના વળાંકમાં વિનોદભાઈ જગદીશભાઈ આહુજા તેમના કારીગર મોહીત સાથે એક્ટિવા ઉપર જતા હતા ત્યારે સામેથી પુરઝડપે આવેલી બાઈકે ટક્કર મારતાં વિનોદભાઈનું મૃત્યુ નિપજ્યું હતું. મોહીત અને બાઈકચાલકને પણ ઈજા થતાં એરપોર્ટ પોલીસે તપાસ હાથ ધરી છે. જ્યારે, સાબરમતીની પંચશીલ હોસ્પિટલ પાસે રસ્તો ક્રોસ કરતાં ૩૫ વર્ષના ભરતસિંગ કિશોરસિંગ ચૌહાણને BRTS બસે કચડી નાંખ્યા હતા. નાસી છૂટેલા BRTSચાલકની સાબરમતી પોલીસે શોધખોળ શરૂ કરી છે..